Divadlo dNO

Divadlo dNO je nezávislé slovenské divadlo, ktoré pôsobí od roku 2020 v Námestove. Kolektív sa venuje autorskej tvorbe divadelných inscenácií, programovo sa zameriava na lokálne témy s presahom na globálnu spoločnosť. Domovskou scénou divadla je Dom kultúry v Námestove.

Poslanie a program 
Divadlo dNO založili v roku 2020 Lukáš Kubík, Daniela Kubíková, Dorota Volfová a Ivana Kurčinová pod záštitou občianskej iniciatívy „Severný vietor“. Odvtedy sa formuje ako platforma pre dramatickú tvorbu miestnych umelcov a nadšencov, ktorí zdieľajú spoločný záujem o skúmanie a divadelné spracovanie lokálnych tém. dNO prináša novú ponuku „domáceho kultúrneho produktu“, ktorú diváci i odborná verejnosť oceňujú svojim záujmom. Divadlo poskytuje priestor pre spoluprácu miestnych ochotníkov s profesionálnymi divadelníkmi, čo ponúka príležitosť na vzájomné ovplyvňovanie, spoločný umelecký rozvoj a v konečnom dôsledku aj rast kvality výsledného diela. Prítomnosť súčasného pohľadu na divadelnú tvorbu predstavuje prínos a pluralitu pre región, kde divadelní ochotníci spravidla prezentujú divadlo vo forme všeľudovej folklórnej zábavy. Naproti tomu, dNO vníma divadlo ako spoločenský akt - spôsob práce a dramaturgia sa odvíjajú od spoločenskej situácie, ktorú autori pozorne sledujú, komentujú a predstavujú verejnosti.

Inscenácie 
 Hranica (2024)
 Genius Loci N/A (2023)
 Oravka (2023)
 No Land (2022)
 Hra na Boha (2021)
 Judenrein (2020)

Hosťovania, ocenenia a festivalové účasti 
 Scénická žatva 2023Scénické vence v kategóriách: najlepšia réžia (Lukáš Kubík), najlepšia hudba (Adrián Malovaník), najlepší výkon hereckého kolektívu
 Belopotockého Mikuláš 2023Zlaté pásmo a Individuálna cena za dramatizáciu témy
 Akademický Prešov 2023Divadlo Jonáša Záborského 
 Turčianske javisko 2023Slovenské komorné divadlo Martin - 1. miesto
 TvorBA 2023Divadlo Astorka Korzo Bratislava
 Scénická žatva 2022Scénické vence v kategóriách: Prekvapenie žatvy, Najlepšia dramaturgia, Najlepší mužský herecký výkon
 Belopotockého Mikuláš 2022Hlavná cena festivalu
 Jiraskuv Hronov 2022
 Turčianske javisko 2022Slovenské komorné divadlo Martin
 Oravské javisko 2022
 Slanický ostrov divadla 20202021

Referencie

Externé odkazy 
 Divadlo dNO na Facebooku
 Kotlebu zrušili pre koronavírus, ale Tisa aj drsný príbeh o holokauste na Orave ukázali – reportáž z predstavenia Judenrein v Denníku N (2020)
 Ako by ti zmenila život židovská hviezda na hrudi? Námestovský experiment – podcast s tvorcami z divadla na portáli Aktuality.sk (2020)
 Synagógu zbombardovali, Židov vyvraždili. Rabín sa vrátil do Námestova vďaka ochotníkom – reportáž o tvorbe divadla v denníku SME (2022)
 Hra o vražde v kostole získala cenu za najlepšiu inscenáciu – reportáž z predstavenia Hra na Boha v denníku SME MY Orava (2022)
 Architekt Kubík: Vŕtam aj do polarizačných tém, nechystám sa prestať ani nebalím kufre – rozhovor s režisérom divadla v denníku SME (2023)

Divadlá na Slovensku
Námestovo
Organizácie založené v 2020